Държавен вестник, бр. 65, 2019 г., стр. 17

БРОЙ  65	
Д Ъ Р Ж А В Е Н  В Е С Т Н И К 	
СТР.  17  
б) провеждане на микробиологично из-
следване на храчка в края на втория месец 
от лечението;
в) наблюдение от специалист в зависимост 
от локализацията на процеса – в случаите 
на извънбелодробна туберкулоза. 
(3) Мониторингът при пациенти с резис-
тентна форма на туберкулоза от диагностична 
категория IV се извършва чрез провеждане 
на микробиологично изследване на храчка 
ежемесечно до края на лечението.
(4) Конверсията с формите на туберку-
лоза по ал. 2 и 3 се определя, когато има 
два последователни отрицателни резултата 
от микробиологично изследване на храчка.
(5) Провежда се тест за лекарствена 
чувствителност при пациенти с форма на 
туберкулоза по ал. 2 и 3, които остават по-
ложителни повече от 3 месеца. 
Чл. 18. Мониторинг на лечението в случаи-
те на мултирезистентна форма на туберкулоза 
(MDR-TB), включително рифампицин резис-
тентна (RR-TB) и екстензивнорезистентна 
(XDR-TB) туберкулоза, се осъществява от 
експертна комисия за мониторинг и лечение 
на резистентна туберкулоза в лечебните заве-
дения по чл. 3, ал. 1, определени да лекуват 
тези форми на туберкулоза. 
Чл. 19. Изходът от лечението на всеки 
пациент с туберкулоза се отчита в края на 
лечебния курс и се отразява в специализира-
ната електронна информационна система по 
чл. 4а, ал. 1, т. 2 от Наредба № 21 от 2005 г. 
за реда за регистрация, съобщаване и отчет 
на заразните болести и в журнал, като се 
използва класификацията на варианти на 
изход от лечението съгласно приложение № 1. 
Раздел ІV
Профилактика на туберкулозата
Чл. 20. (1) На профилактика подлежат 
контактните на туберкулоза лица и лицата 
с латентна туберкулозна инфекция. 
(2) Латентна туберкулозна инфекция е 
налице, когато при лицата, инфектирани с 
Mycobacterium tuberculosis, липсват клинич-
ни, микробиологични или рентгенологични 
данни за активна форма на туберкулоза и не 
представляват източник на инфекция.
(3) Дейностите по определяне, оценяване 
и профилактика на контактните на тубер-
кулоза лица се провеждат от специалисти 
по пневмология и фтизиатрия от лечебните 
заведения по чл. 3, ал. 1 съвместно с меди-
цинска сестра.
(4) Медицинските специалисти по ал. 3 
извършват оценка на риска от инфекция 
при контактните на туберкулоза лица, като 
определят кръга на контакт съгласно при-
ложение № 2.
(5) Всички лица, които са били в контакт 
с болен от туберкулоза, подлежат на преглед, 
изследвания и профилактично лечение при 
показания. 
(6) Изследванията включват:
1. туберкулинов кожен тест на Манту, и/или
2. рентгенография на гръден кош, и/или
3. микробиологично изследване на храчка 
за туберкулоза.
Чл. 21. При пациенти с латентна тубер-
кулозна инфекция се извършва: 
1. ежемесечен преглед в период от шест 
месеца;
2. туберкулинов кожен тест на Манту само 
по необходимост след шестия месец.
Чл. 22. (1) Отговорности при издирване на 
контактните на туберкулоза лица имат амбу-
латориите за първична медицинска помощ, 
амбулаториите за специализирана медицинска 
помощ, които извършват дейности в областта 
на пневмологията и фтизиатрията, лечебни-
те заведения по чл. 3, ал. 1 и регионалните 
здравни инспекции. 
(2) Амбулаториите за първична медицин-
ска помощ и амбулаториите за специализи-
рана медицинска помощ, които извършват 
дейности в областта на пневмологията и 
фтизиатрията:
1. насочват контактните на туберкулоза 
лица към лечебните заведения по чл. 3, ал. 1 
за диагностика и лечение на туберкулозата;
2. съдействат при издирването на контакт-
ните на туберкулоза лица.
(3) Лечебните заведения по чл. 3, ал. 1 
активно издирват, оценяват, консултират, 
диагностицират, провеждат лечение за ла-
тентна туберкулозна инфекция и проследяват 
лицата по чл. 5. 
(4) Регионалните здравни инспекции:
1. извършват епидемиологично проучване 
на всеки случай на туберкулоза и попълват 
анкетна карта за епидемиологично проуч-
ване на пациенти с туберкулоза съгласно 
приложение № 3.
2. контролират противоепидемичните 
мерки в засегнатите групи/общности;
3. съдействат при издирването и обхваща-
нето на контактните на туберкулоза лица с 
необходимите прегледи, изследвания и про-
филактично лечение;
4. контролират провеждането на профи-
лактично лечение на контактните на тубер-
кулоза лица.
Чл. 23. Лечението на лицата с латентна 
туберкулозна инфекция и контактните на 
туберкулоза лица се провежда в продължение 
на не по-малко от шест месеца.